Vilnius, 2022 m. gegužės 12 d.

**Grožis reikalauja žinių – kokie komponentai turi būti kiekvieno veido kremo sudėtyje**

**Nors populiaru sakyti, kad grožis reikalauja aukų, grožio standartai keičiasi – dabar tobulai išvaizdai pasiekti kur kas labiau praverčia žinios nei pasiaukojimas. Pavyzdžiui, žinant, kokių komponentų reikia ieškoti kokybiškame ir saugiame kreme, visuomet išsirinksite naudingą veido priežiūros priemonę. Patikimus veido kremų komponentus vardija prekybos tinklas „Lidl“, kuriame jau šiandien prasideda pavasariška energija spindintis grožio festivalis.**

Nereikia būti grožio ekspertu ar odos priežiūros specialistu tam, kad žinotum, jog kone visos kosmetikos priemonės, o tarp jų ir kremai, turi skirtingas paskirtis. Pavyzdžiui, yra drėkinamieji odos kremai, yra ir tokių, kurie odai suteikia matiškumo, dar kiti kremai pastebimai sumažina raukšles, atjaunina odą ir t.t. Nepaisant paskirties, visų tipų kokybiškuose ir odai saugiuose veido kremuose, net jeigu jie ir nėra patys brangiausi rinkoje, ieškokite bent dviejų ar trijų esminių komponentų – jie ne tik atlieps jūsų veido odos priežiūros poreikius, bet ir užtikrins odos sveikatą.

**Dieniniai veido kremai – apsauga nuo saulės ir vitaminas A**

Visų žmonių odos priežiūros rutina ir jos metu naudojami produktai skiriasi, kadangi kiekvieno žmogaus odos tipas taip pat yra skirtingas. Nesvarbu, ar jūsų oda yra išsausėjusi, mišri, ar linkusi riebaluotis, dienos metu naudojamo veido kremo sudėtyje ieškokite apsaugą nuo kenksmingų saulės spindulių reiškiančių komponentų, teigia „Lidl“. Dieniniai veido kremai turi pasižymi apsauginėmis SPF savybėmis – geriausia naudoti 30 arba 50 skaičiais pažymėtus produktus.

Antra, dieniniuose veido kremuose taip pat ieškokite optimalų veido odos drėkinimą užtikrinančio vitamino A arba retinolio. Šie komponentai sustiprina odos imuninę sistemą, sukuria teršalų į gilesnius odos sluoksnius nepraleidžiantį barjerą bei padeda kovoti su pigmentinėmis odos dėmėmis.

**Naktiniai veido kremai – cinko peptidai ir vitaminas E**

Priešingai negu dieniniai veido kremai, naktį veido odą sustiprinančios priemonės yra veikiau skirtos ne jos apsaugai, o natūraliam grožiui atkurti. Pavyzdžiui, naktinių veido kremų sudėtyse ieškokite cinko peptidų, kurie užtikrina odos regeneraciją miego metu ir skatina elastino bei kolageno gamybą, o pasenusias ląsteles pakeičia sveikomis. Be to, naktinius kremus su cinko peptidais galite derinti kartu su daug cinko turinčiais maisto produktais – avokadais, mėlynėmis, persikais, raudona mėsa, vištiena, pupelėmis ir kt.

Vitaminas E – tai dar vienas komponentas, kuris turi atsirasti jūsų naktinio veido kremo sudėtyje. Šis naktiniuose veido kremuose itin dažnai sutinkamas komponentas pasižymi intensyviomis odą drėkinančiomis ir jai glotnumo suteikiančiomis savybėmis, kurios padeda išvengti odos drėgmės praradimo nakties metu. Pasak „Lidl“, vitaminas E taip pat padeda veido odai kovoti su uždegimais ir sušvelnina veido odos spalvos netolygumus.

**Odos drėgmei palaikyti – keramidai, hialurono rūgštis ir glicerinas**

Nors veido odos priežiūros profesionalai pataria savo kosmetikos lentynėlėje turėti bent kelių skirtingų poveikių kremus, svarbiausia jūsų kasdienės odos priežiūros priemone turi būti drėkinamasis veido kremas. Čia, pažymi „Lidl“ kiekvienas pirkėjas turi ieškoti bent trijų svarbiausių komponentų.

Vienas tokių drėkinamųjų veido kremų ingredientų – tai keramidai, kurie dar vadinami natūralia odos drėkinimo priemone. Keramidai apsaugo jautrią veido odą nuo aplinkos teršalų ir sulaiko drėgmę odos sluoksniuose, neleidžia jai išsausėti, užkerta kelią dehidratacijai ir priešlaikiniams senėjimo požymiams.

Kokybiški odą drėkinantys kremai turi pasižymėti ir hialurono rūgštimi, kuri dažnai dar vadinama „raktu į jaunystės šaltinį“. Hialurono rūgštis padeda odai sulaikyti drėgmę, užtikrina jos stangrumą bei akivaizdžiai sumažina raukšleles. Nors pastarasis hialurono rūgšties privalumas itin siejamas su brandžiai odai skirtais produktais, „Lidl“ teigimu šis veido kremų komponentas gali būti pradedamas naudoti ir gerokai anksčiau ar kaip atskira priemonė.

Paskutinis, tačiau ne prasčiausias drėkinamųjų veido kremų komponentas – glicerinas, kuris kartu su kitais ingredientais veikia kaip drėgmę odos išlaikanti medžiaga. Glicerinas sumažina odos išsausėjimą ir atnaujina odos paviršių suteikdamas odai lygumo ir švelnumo.

Jau šiandien prasidedančio „Lidl“ grožio festivalio metu visose prekybos tinklo parduotuvėse pirkėjai galės įsigyti jau gerai pažįstamų prekės ženklų kūno bei veido priežiūros priemonių net su 50 proc. nuolaidomis. „Lidl“ parduotuvėse pirkėjų lauks ir „Livarno Home“ kosmetikos reikmenų ir makiažo šepetėlių rinkiniai bei skirtingų tipų daugiafunkcės dildės.

Be to, „Lidl Plus“ lojalumo programėlės vartotojų taip pat laukia išskirtiniai pasiūlymai. Programėlėje aktyvavę specialius nuolaidų kuponus, „Lidl“ lankytojai galės įsigyti „Vitalmaxx“ prekės ženklo rožinio kvarco rutulinį vibruojantį masažuoklį, „Nevadent“ akumuliatorinį garsinį dantų šepetėlį ir „Philips“ plaukų kirpimo mašinėlę net su 30 proc. nuolaida.

**Daugiau informacijos:**

Dovilė Ibianskaitė

Korporatyvinių reikalų ir komunikacijos departamentas

UAB „Lidl Lietuva“

Tel. +370 66 560 568

dovile.ibianskaite@lidl.lt